CELEX: 62017CN0509
Language: sl
Date: 2017-08-21 00:00:00
Title: Zadeva C-509/17: Predlog za sprejetje predhodne odločbe, ki ga je vložilo Arbeidshof te Antwerpen (Belgija) 21. avgusta 2017 – Christa Plessers/PREFACO NV, Belgische Staat

6.11.2017   
            
            
               SL
            
            
               Uradni list Evropske unije
            
            
               C 374/19
            
         Predlog za sprejetje predhodne odločbe, ki ga je vložilo Arbeidshof te Antwerpen (Belgija) 21. avgusta 2017 – Christa Plessers/PREFACO NV, Belgische Staat
   (Zadeva C-509/17)
   (2017/C 374/27)
   Jezik postopka: nizozemščina
   
      Predložitveno sodišče
   
   Arbeidshof te Antwerpen
   
      Stranki v postopku v glavni stvari
   
   
      Tožeča stranka: Christa Plessers
   
      Tožena stranka: PREFACO NV, Belgische Staat
   
      Vprašanje za predhodno odločanje
   
   Ali je pravica izbire prevzemnika, določena v členu 61(4) (zdaj člen 61(3)) belgijskega zakona z dne 31. januarja 2009 o kontinuiteti podjetij (zakon WCO)) – kot del poglavja 4 naslova 4 tega zakona, s katerim je urejena „sodna reorganizacija s prenosom pod nadzorom sodišča“ – združljiva z evropsko Direktivo 2001/23 (1) o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov, zlasti njenima členoma 3 in 5, če je ta „sodna reorganizacija s prenosom pod nadzorom sodišča“ izvedena z namenom ohranitve celotnega podjetja odsvojitelja ali dela tega podjetja oziroma njegovih dejavnosti?
   
      (1)  Direktiva Sveta 2001/23/ES z dne 12. marca 2001 o približevanju zakonodaje držav članic v zvezi z ohranjanjem pravic delavcev v primeru prenosa podjetij, obratov ali delov podjetij ali obratov (UL, posebna izdaja v slovenščini, poglavje 5, zvezek 4, str. 98).